**UGOVOR O FINANSIRANJU**

**<PTN-nnn-24>**

Zaključen između:

1. **Fond za inovacije Crne Gore**, sa sjedištem u Bul. Mihaila Lalića br. 15, Podgorica, PIB 03382052, koji zastupa izvršna direktorica Bojana Femić Radosavović, u daljem tekstu označen kao „**Fond**“

i

1. **<naziv korisnika granta>,** sa sjedištem u <adresa>, PIB/registracioni broj/JMB <PIB/registracioni broj/JMB>, [koga zastupa zakonsi zastupnik <ime ovlašenog lica za zastupanje>], u daljem tekstu označen kao „**Korisnik granta**“

Fond i Korisnik granta će u daljem tekstu ugovora biti pojedinačno označeni kao „**Ugovorna strana**“ i zajednički kao „**Ugovorne strane**“.

# DEFINICIJE

## Sljedeće definicije će imati značenje kako slijedi:

|  |  |
| --- | --- |
| **Prijava**  **Projekat** | set dokumenata dostavljenih od strane Korisnika granta u trenutku prijavljivanja na javni poziv, a koja čini sastavni dio Ugovora o finansiranju (Prilog 1).  predstavlja razvoj aktivnosti Korisnika granta, na način opisan u prijavnom obrascu. |
| **Javni poziv** | Odnosi se na Javni poziv za dodjelu vaučera za patentnu zaštitu i razvoj pronalaska, koji je objavljen od strane Fonda za inovacije Crne Gore. |

# Posebni uslovi ugovora

# ČLAN 1 – PREDMET UGOVORA

* 1. Predmet ovog Ugovora je pružanje finansijske podrške na osnovu Odluke o finsiranju br. **<broj odluke>** od **<datum donošenja odluke>** Korisniku granta od strane Fonda, za sprovođenje projekta<PTN-nnn-24> sa nazivom **<naziv projekta>** pod uslovima i na način definisan Javnim pozivom i pravilnicima Fonda.
  2. Korisniku granta će se dodijeliti bespovratna sredstva pod uslovima i odredbama navedenim u ovom ugovoru, koji se sastoji od ovih posebnih uslova i priloga, koje Korisnik ovim izjavljuje da je prihvatio.

1. **ČLAN 2 – PERIOD SPROVOĐENJA PROJEKTA**
   1. Ovaj ugovor stupa na snagu danom potpisa obje ugovorne strane. Ukoliko ugovorne strane potpišu Ugovor na različite datume, datum stupanja na snagu će se smatrati kasniji datum.
   2. Period sprovođenja projekta je <broj mjeseci> i počinje od <datum> a traje do <datum>.

# ČLAN 3 – FINANSIRANJE PROJEKTA

## Fond se obavezuje da:

## za realizaciju Projekta obezbijedi sredstva u bruto iznosu do <iznos granta (slovima)> EUR, u skladu sa odobrenom Prijavom.

ukoliko je prdviđeno sufinansiranje od strane Korisnika granta: [Korisnik se obavezuje da:

## za realizaciju Projekta obezbijedi novčano sufinansiranje u iznosu od <iznos sufinansiranja (slovima)> EUR, u skladu sa odobrenom Prijavom.]

## Broj računa na koji će se izvršiti isplata je <broj računa> koji se vodi kod <naziv banke>.

1. **ČLAN 4 - NAČIN ISPLATE SREDSTAVA FONDA**
   1. Sredstva opredijeljena od strane Fonda, a u iznosu navedenom u članu 3.1, isplatiće se na račun podnosioca prijave u roku od 10 radnih dana od dana stupanja na snagu ugovora.

1. **ČLAN 5 - OBAVEZE KORISNIKA GRANTA**
   1. Korisnik granta je u obavezi da sprovodi Projekat u skladu sa ovim ugovorom i njegovim prilozima, pravilima Javnog poziva i ostalim aktima Fonda, efikasno, blagovremeno, u skladu sa dobrom poslovnom praksom, dobrim tehničkim, ekonomskim, finansijskim, upravljačkim i socijalnim standardima i praksama, kao i da se pridržava predviđenih procedura i pravila i da omogući Fondu da na efikasan način vrši nadzor nad sprovođenjem Projekta.
   2. Korisnik granta ima obavezu da raspolaže i upravlja sredstvima isplaćenim od strane Fonda isključivo za potrebe finansiranja projekta i na način kako je definisano ovim ugovorom i prilozima. Svako odstupanje od ove obaveze može predstavljati osnov za raskid ugovora.
   3. Korisnik granta će obavijestiti Fond bez ikakvih odlaganja o blokadi računa, o pokretanju postupka stečaja ili likvidacije.
   4. Korisnik granta je dužan da bez odlaganja obavještava Fond o svim značajnim dešavanjima u vezi sa Projektom, koja predstavljaju odstupanje u odnosu na odobrenu prijavu, kako bi obezbijedio da Fond bude u toku sa aktivnostima i statusom Projekta, te omogućio eventualne promjene aktivnosti na Projektu.
   5. Korisnik granta je u obavezi da odgovara na sve upitnike od strane Fonda u cilju prikupljanja i obrade statističkih podataka.
   6. Korisnik granta je u obavezi da se upiše u Registar inovacione djelatnosti najkasnije 6 mjeseci od dana potpisivanja Ugovora. Postupak registracije sprovodi se online, putem portala e-Inovacije (<https://inovacije.gov.me/>).

# ČLAN 6 - NADZOR

* 1. Korisnik granta i Rukovodilac projekta će omogućiti Fondu i drugim odgovarajućim organima i institucijama Crne Gore i trećim licima koje Fond uputi kod Korisnika granta/članova konzorcijuma, da posjete prostorije Korisnika granta, za potrebe vršenja nadzora, medijske posjete i druge potrebe. Korisnik granta će omogućiti da Fond izvrši nadzor nad implementacijom Projekta u pogledu svake aktivnosti. Za vrijemetrajanja ovog Ugovora, Fond može u svakom trenutku sprovođenja Projekta zahtijevati od Korisnika granta da dostavi dokumentaciju i informacije koje se tiču realizacije Projekta.
  2. Fond ima pravo da odredi i zatraži od Korisnika granta da preduzme ili da obezbijedi da budu preduzete korektivne mjere, u slučaju da na osnovu pribavljenih ili dobijenih informacija ili na drugi način, procijeni i utvrdi da postoji bilo koja vrsta kršenja akata Fondai/ili povrede odredbi ovog Ugovora i/ili druge nepravilnosti.
  3. Fond će obavijestiti Korisnika granta o potrebi preduzimanja korektivnih mjera i ostaviti mu primjereni rok, koji ne može biti duži od 15 (petnaest) radnih dana, za primjenu korektivnih mjera, odnosno obezbijediti da takva mjera bude preduzeta.

# ČLAN 7 - VIDLJIVOST

* 1. Korisnici granta odgovorni su za komunikaciju i promociju aktivnosti i rezultata projekta koji su dio granta podržanog od strane Fonda. Fond zadržava pravo na korišćenje i promociju materijala i proizvoda nastalih tokom podržanih vremenskih okvira za grantove. Pored toga, Fond ima pravo da koristi i reprodukuje sve publikacije i audio-vizuelne proizvode nastale tokom podržanih vremenskih okvira za grantove, bez potrebe za dozvolom ili zahtjevom za plaćanje.
  2. Korisnici granta su u obavezi da primjenjuju pravila za komunikaciju i vidljivost Fonda definisanih u Priručniku o vidljivosti prilikom realizacije promotivnih aktivnosti u okviru projekta.
  3. Korisnici granta obavezni su da pripremljene promotivne materijale, saopštenja za medije, najave događaja pošalju na odobrenje Fondu. Materijale je potrebno dostaviti na e-mail adrese: [press@fondzainovacije.me](mailto:press@fondzainovacije.me) i [patenti@fondzainovacije.me](mailto:patenti@fondzainovacije.me) najkasnije sedam dana prije planirane objave kako bi se blagovremeno otkolonile eventualne nepravilnosti. Tek nakon dobijene pismene saglasnosti Fonda putem e-maila da je dostavljeni materijal u skladu sa Priručnikom o vidljivosti, korisnici ganta mogu krenuti u realizaciju planiranih promotivnih aktivnosti.
  4. Korisnik granta obvezan je da učestvuje u svim javnim predstavljanjima Fonda kao i u aktivnostima Fonda (seminarima, radionicama, internet platformama i sličnim aktivnostima).

1. **ČLAN 8 – POVJERLJIVE INFORMACIJE**
   1. Informacije koje Korisnik granta posjeduje i dostavi Fondu smatraće se povjerljivim informacijama i čuvaće se u skladu sa internim aktima Fonda i Zakonom o zaštiti poslovne tajne ("Službeni list CG", br. 145/2021).
   2. Ništa od prethodno navedenog ne isključuje niti ograničava pravo Fonda da objavi podatke o podršci koju je pružio Korisniku granta.
2. **ČLAN 9 – INTELEKTUALNA SVOJINA**

## Intelektualna svojina podobna da bude predmet zaštite u skladu sa propisima Crne Gore, a koja je stvorena tokom realizacije Projekta, pripada Korisniku granta.

## Korisnik granta garantuje da je vlasnik svih prava intelektualne svojine koju razvija u okviru Projekta. Korisnik granta izričito garantuje da proizvod, odnosno usluga, koji razvija u okviru Projekta ne krši prava intelektualne svojine bilo kog trećeg lica. Fond ne snosi bilo kakvu odgovornost u slučaju povrede tuđih prava intelektualne svojine i ako se takvi zahtjevi i pojave, Korisnik granta je u obavezi da bez odlaganja i o svom trošku takve zahtjeve reguliše i odbije.

## Na zahtjev Fonda, Korisnik granta u obavezi je da pruži dokaze o vlasništvu nad pravima intelektualne svojine koja je postojala prije zaključenja ovog ugovora i koja nastanu tokom njegove realizacije.

1. **ČLAN 10 – IZVJEŠTAVANJE**
   1. Korisnik granta je u obavezi da dostavi finalni izvještaj najkasnije 15 radnih dana nakon završenog perioda sprovođenja projekta navedenog u članu 2. Izvještaj se dostavlja isključivo u elektronskom obliku putem portala Fonda ([www.programifonda.me](http://www.programifonda.me)).
   2. Odobrenje ili odbijanje izvještaja iz prethodnog stava će biti dostavljeno Korisniku granta u roku od 15 radnih dana od dana prijema izvještaja. Fond zadržava pravo da traži dodatnu dokumentaciju u cilju provjere dostavljenog izvještaja, kao i da posjeti Korisnika granta radi sprovođenja nadzora u skladu sa članom 6 ovog ugovora.
   3. Fond zadržava pravo da zahtijeva od Korisnika granta izvještavanje na obrascima koje utvrdi sam Fond.
2. **ČLAN 11 - IZMJENE I DOPUNE UGOVORA O FINASIRANJU**
   1. Zahtjeve za izmjene i dopune ovog Ugovora podnosi Korisnik granta u skladu sa ovim Ugovorom, i samo u izuzetnim situacijama.
   2. Fond će odobriti ili odbaciti zahtjeve za izmjenama i dopunama u roku ne dužem od 45 dana od dana podnošenja zahtjeva. Izostanak odgovora Fonda na zahtjev unutar navedenog roka, ili unutar bilo kojeg drugog razdoblja navedenog u ovom Ugovoru, ne znači odobrenje istog.
   3. Sve izmjene i dopune ovog Ugovora će biti izvršene u pisanom obliku i na crnogorskom jeziku.
3. **ČLAN 12 - RASKID UGOVORA**
   1. Fond će imati pravo na jednostrani raskid ovog Ugovora ukoliko:

* Korisnik granta ne troši sva sredstva uplaćena po ovom Ugovoru za Projekat u skladu sa ugovorom;
* se Korisnik granta ne pridržava bilo kojeg drugog zahtjeva ili uslova postavljenog od strane Fonda, vezanog za finansiranje ovog Ugovora;
* Fond iz opravdanih razloga sumnja da je primio netačne ili nepotpune informacije vezane za Projekat, uključujući informacije u Projektnom prijedlogu ili tokom pregovora o uslovima finansiranja prije potpisivanja ovog Ugovora ili u bilo kojem izvještaju primljenom u skladu sa Ugovorom;
* potrebni izvještaji ili druga dokumenta nisu podnešeni Fondu u vremenskom roku određenom članom 9 ovog ugovora;
* Fond ne odobri izvještaje ili druga dokumenta od strane Korisnika;
* Korisnik granta ne izvrši ili loše izvrši realizaciju Projekta ili u slučaju kršenja bitnih obaveza propisanih ovim Ugovorom, a koje nijesu otklonjene/ispravljene u roku od 15 radnih dana od dana zahtjeva Fonda;
* je Korisnik granta ozbiljno prekršio svoje druge ugovorne obaveze prema državnim organima.
  1. Ukoliko dođe do jednostranog raskida ovog Ugovora od strane Fonda, Korisnik granta će biti obaviješten, a raskid će stupiti na snagu 30 dana od dana slanja obavještenja.
  2. Bez obzira na bilo koje druge odredbe Ugovora, Fond će biti ovlašćen da obustavi finansiranje i/ili raskine ovaj Ugovor i neće snositi bilo kakvu odgovornost prema Korisniku granta, niti prema bilo kojim trećim licima, ako finansiranje Fonda ili njegovih aktivnosti bude iz bilo kog razloga zaustavljeno ili okončano.

1. **ČLAN 13 - POVRAĆAJ SREDSTAVA** 
   1. U slučaju prestanka važenja ovog Ugovora, uplaćena sredstva Fonda na namjenski račun, koja nijesu u cjelosti potrošena, Korisnik granta će biti u obavezi da vrati Fondu, bez ikakvih odlaganja.
   2. Fond može od Korisnika granta tražiti povraćaj svih, ili dijela sredstava isplaćenih po ovom Ugovoru za Projekat, ukoliko ista nisu adekvatno utrošena ili u slučajevima određenim članovima ovog Ugovora, u roku od 30 dana.
   3. U slučaju raskida ovog Ugovora bilo koje finansiranje od strane Fonda je ograničeno na prihvatljive troškove koji su nastali i prihvaćeni su do datuma raskida ovog Ugovora, o čemu odluku donosi Fond, zavisno od okolnosti svakog pojedinačnog slučaja.
2. **ČLAN 14 - ARHIVA**
   1. Korisnik granta je u obavezi da čuva svu dokumentaciju u vezi sa Projektom u elektronskoj formi za period od pet godina po okončanju Projekta, za potrebe eventualnih kontrola ili za druge potrebe od strane Fonda.
   2. Korisnik granta je u obavezi da čuva relevantnu arhivsku građu u papirnoj formi u skladu sa pravnim propisima Crne Gore.
3. **ČLAN 15 – USTUPANJE UGOVORA**
   1. Korisnik granta ne može ustupiti ovaj Ugovor, niti bilo koje pravo ili obavezu iz ovog Ugovora, trećem licu.
4. **ČLAN 16 – KOMUNIKACIJA**
   1. Svi zahtjevi kao i sve vrste komunikacije predviđene ovim Ugovorom sadržaće prirodu i detalje zahtjeva ili komunikacije te biti poslate putem elektronske pošte ili poštom na službenu adresu s potvrdom prijema na sljedeće adrese:

Za Fond:

**Fond za inovacije Crne Gore**

Adresa: Bulevar Mihaila Lalica br. 15, Podgorica

Email: [patenti@fondzainovacije.me](mailto:patenti@fondzainovacije.me)

Tel: +382 20 635 981

Za Korisnika granta:

Kontakt osoba: <ime i prezime>

Adresa: <adresa prijema službene pošte>

Email: <e-mail>

Tel: <broj telefona>

1. **ČLAN 17 – PRILOZI UGOVORA**
   1. Sledeća dokumenta su priložena ovom Ugovoru i čine sastavni dio Ugovora:

* Prilog 1: Odobreni prijavni obrazac;
* Prilog 2: Druga relevantna dokumenta (rješenja o registraciji i sl.).
  1. U slučaju sukoba između posebnih uslova ovog Ugovora i bilo kog priloga uz njega, posebni uslovi imaju prednost.

1. **ČLAN 18 – OSTALE ODREDBE**
   1. Korisnik granta u sopstveno ime izričito potvrđuje da je upoznat sa činjenicom da Fond ima nultu toleranciju na korupciju i prevare, te da će ukoliko do takvih aktivnosti dođe, preduzeti sve pravne i faktičke radnje protiv lica koja su učestvovale u takvim aktivnostima.
   2. Na ovaj Ugovor primjenjuje se pravna regulativa Crne Gore. Bilo kakav spor u vezi sa Ugovorom ili njegovom realizacijom, povredom, zaključenjem, ugovorne strane će nastojati da riješe sporazumno, međusobnim pregovorima. U slučaju da takvi pregovori ne uspiju, spor će se rješavati kod nadležnog suda u Podgorici.
   3. Ugovorne strane potvrđuju da su pročitale i u potpunosti razumjele ovaj Ugovor i sve njegove priloge, sve ugovorne osnove i polazna dokumenta (programe, priručnike, javni poziv za učestvovanje u programu), da on predstavlja izraz njihove ozbiljne i slobodno izražene volje, te ga u znak potvrde gore navedenog potpisuju na odgovarajućim mjestima.

|  |  |  |  |  |
| --- | --- | --- | --- | --- |
| **Za Fond za inovacije Crne Gore** | | | **Za Korisnika granta** | |
| Ime: dr Bojana Femić Radosavović | |  | Ime: |  |
| Titula: izvršna direktorica |  | | Titula: |  |
| Potpis: |  | | Potpis: |  |
| Datum: |  | | Datum: |  |